## Pravilnik o obrascima i načinu vođenja registra političkih stranaka, te obrascima i postupku prijave, osnivanja i djelovanja organizacijskih oblika političkih stranaka

### NN 79/1994 (27.10.1994.), Pravilnik o obrascima i načinu vođenja registra političkih stranaka, te obrascima i postupku prijave, osnivanja i djelovanja organizacijskih oblika političkih stranaka

# MINISTARSTVO UPRAVE

Na temelju članka 7. stavka 4. i članka 8. stavka 3. Zakona o političkim
strankama ("Narodne novine", broj 76/93), ministar uprave donosi

## PRAVILNIK

### o obrascima i načinu vođenja registra političkih stranaka, te obrascima i postupku prijave, osnivanja i djelovanja organizacijskih oblika političkih stranaka

1. Opća odredba

Članak 1.

Ovim Pravilnikom propisuje se oblik i sadržaj obrasca registra političkih
stranaka, izvatka iz registra, zahtjeva za upis u registar, zahtjeva za
upis promjena u registar prijave promjene programa, statuta i članova upravnih
tijela, prijave osnivanja i djelovanja organizacijskih oblika političkih
stranaka, kao i način popunjavanja obrazaca, način podnošenja zahtjeva
za upis u registar te način upisa i vođenja registra, zbirki isprava i
popisa organizacijskih oblika političkih stranaka.

2. Registar političkih stranaka.

Članak 2.

(1) Ministarstvo uprave obavlja upis političke stranke u registar političkih
stranaka (u daljnjem tekstu registar) na Obrascu broj 1 - Registar političkih
stranaka.

(2) Ministarstvo uprave izdaje, na pisani zahtjev osobe koja ima pravni
interes, izvadak iz registra na Obrascu broj 2 - Izvadak iz registra političkih
stranaka.

(3) Izvadak iz registra sadrži posljednje podatke koji su upisani u
registar i odgovaraju najnovijem stanju.

3. Način upisa i vođenja registra političkih stranaka

Članak 3.

(1) Registar se vodi u obliku knjige uvezane u tvrde korice od trajnog
materijala.

(2) Stranice registra, osim naslovne stranice, označene

su rednim brojevima.

(3) Na naslovnoj stranici registra ispod naslova upisuje se broj knjige
(npr. Knjiga I, II, III).

(4) Ovlaštena osoba prije prvog upisa ovjerava registar svojim potpisom
i pečatom Ministarstva uprave. na način da na prvoj unutarnjoj stranici
registra upiše tekst ovjere koji glasi: "Ovaj registar sadrži ukupno
\_\_\_\_\_\_\_ stranica."

Članak 4.

(1) Na obrascu registra, u gornjem desnom uglu u rubriku: "registarski
broj" upisuje se redni broj pod kojim se obavlja upis.

(2) Svaka politička stranka koja se upisuje u registar dobiva stalni
registarski broj.

Članak 5.

(1) Popunjavanje rubrika u registru obavlja se upisivanjem odgovarajućih
podataka koji su naznačeni u produžetku broja rubrike.

(2) Rubrike se popunjavaju čitljivo, tintom, na način da se upisivanje
obavlja od početka slobodne rubrike.

(3) Upisani tekst u registru ne smije se brisati i ispravljati.

(4) Iznimno, manje pogreške ispravljaju se precrtavanjem vodoravnom
crtom i stavljanjem potpisa ovlaštene osobe zadužene za vođenje registra
i datuma ispravka. Ako se radi o većim pogreškama, cijeli se upis poništava
precrtavanjem registarske stranice crvenom kosom crtom i upis se obavlja
na prvoj slobodnoj stranici.

Članak 6.

(1) Izmjene koje su nastale nakon prvog upisa u registar, upisuju se
u rubriku koja se odnosi na izmjene odgovarajućih podataka. Nakon upisa
novih podataka, rubrika koja sadrži stare podatke precrtava se kosom crvenom
crtom.

(2) U slučaju kada su rubrike koje se odnose na izmjenu odgovarajućih
podataka do kraja popunjene i u slučaju kada politička stranka mijenja
svoj naziv, upis se mora nastaviti na novoj slobodnoj registarskoj stranici.
Tom prilikom se na prvoj slobodnoj registarskoj stranici prenose svi važeći
podaci iz odgovarajućih rubrika s registarske stranice s koje se prenosi
registracija. U rubriku "registarski broj" upiše se registarski
broj pod kojim je politička stranka upisana, a u rubriku "prijenos
registracije sa stranice broj:" upiše se broj prethodne stranice sa
koje se prenosi registracija. Na stranici sa koje se prenosi registracija,
u rubriku: "prijenos registracije na stranicu broj:" upiše se
broj stranice na koju je prenesena registracija. nakon ćega se ta prethodna
stranica precrtava kosom crvenom crtom.

(3) Prestanak političke stranke upisuje se u odgovarajuću rubriku, a
nakon toga registarska stranica koja se odnosi na tu političku stranku
precrtava se s dvije kose crvene crte

4. Način vođenja zbirki isprava

Članak 7.

(1) Zbirka isprava vodi se za svaku političku stranku upisanu u registar.

(2) Na omotu zbirke isprava ispod naslova "Zbirka isprava",
upisuje se naziv političke stranke i registarski broj pod kojim je upis
obavljen.

(3) U zbirku isprava odlaže se po jedan primjerak zahtjeva za upis u
registar, programa, statuta, izmjena i dopuna programa i statuta, te svih
priloga uz zahtjev temeljem kojih je obavljen upis odnosno promjena podataka
u registar i primjerak rješenja o upisu.

5. Čuvanje registra i zbirki isprava te uvid u registre i zbirke isprava

Članak 8.

(1) Registar i zbirke isprava propisani ovim Pravilnikom smatraju se
knjigama odnosno ispravama trajne vrijednosti.

(2) Ovlaštena osoba zadužena za vođenje registra dužna je čuvati registar
i zbirke isprava na način da se zaštite od zloupotrebe, uništenja i oštećenja.

(3) Svaka osoba ima pravo uvida u podatke upisane u registar i zbirke
isprava propisane ovim Pravilnikom.

(4) Uvid u registar i zbirke isprava obavlja se uz obaveznu nazočnost
ovlaštene osobe zadužene za vođenje registra.

6. Obrasci zahtjeva za upis u registar i prijave promjena

Članak 9.

Politička stranka u postupku registracije podnosi Ministarstvu uprave
zahtjev za upis u registar političkih stranaka na Obrascu broj 3 - Zahtjev
za upis u registar političkih stranaka.

Članak 10.

Zahtjev za upis u registar potpisuje osoba ovlaštena za predstavljanje
i zastupanje političke stranke.

Članak 11.

(1) Podnositelj zahtjeva dužan je uz zahtjev priložiti sve dokaze koji
su navedeni ispod odgovarajuće rubrike zahtjeva i to: zapisnik o radu i
odluke osnivačkog tijela stranke, program i statut, popis osnivača i članova
upravnih tijela, imena osoba ovlaštenih za predstavljanje i zastupanje
te dokaz o hrvatskom državljanstvu osnivača i članova upravnih tijela.

(2) Prilozi se podnose u izvorniku, prijepisu ili fotokopiji. Ako se
podnesu u prijepisu ili fotokopiji koja nije ovjerena, ovlaštena osoba
će utvrditi jesu li prijepis ili fotokopija vjerni izvorniku.

(3) Popis osnivača i popis članova upravnog tijela političke stranke
podnose se na Obrascu broj 8 - Popis osnivača političke stranke i Obrascu
broj 9 - Popis članova upravnog tijela političke stranke, a sadrži sljedeće
podetke: ime i prezime, mjesto rođenja, adresu stanovanja, jedinstveni
matični broj građana i vlastoručni potpis osnivača odnosno člana upravnog
tijela.

Članak 12.

(1) Politička stranka prijavljuje promjenu naziva, sjedišta, imene osoba
ovlaštenih za predstavljanje i zastupanje i prestanak stranke, na Obrascu
broj 4 - Zahtjev za upis promjena u registar političkih stranaka.

(2) Podnositelj zahtjeva dužan je priložiti sve dokaze koji su navedeni
ispod odgovarajuće rubrike zahtjeva i to:

izmjene i dopune statuta ili novi statut, odluku najvišeg upravnog tijela
o promjeni, odluku o promjeni osoba ovlaštenih za predstavljanje i zastupanje,
dokaz o hrvatskom državljanstvu za osobe ovlaštene za predstavljanje i
zastupanje, odluku o prestanku političke stranke i zapisnik o radu najvišeg
upravnog tijela.

Članak 13.

(1) Politička stranka prijavljuje promjenu programa, statuta i članova
upravnog tijela na Obrascu broj 5 - Prijava promjene programa, statuta
i članova upravnog tijela.

(2) Podnositelj prijave dužan je priložiti sve dokaze koji su navedeni
ispod odgovarajuće rubrike prijave i to: novi program, izmjene i dopune
statuta ili novi statut, popis novih članova upravnog tijela, dokaz o hrvatskom
državljanstvu članova upravnog tijela i zapisnik o radu najvišeg upravnog
tijela.

(3) Statut političke stranke ovjerava Ministarstvo uprave na način da
se stranice statuta prošiju jamstvenikom (vrpcom), a oba kraja jamstvenika
na posljednjoj strani pričvrste naljepnicom na kojoj se otisne pečat Ministarstva
uprave. Na posljednjoj stranici statuta upisuje se tekst ovjere koji glasi:

OVJERAVA MINISTARSTVO UPRAVE

Brojčana oznaka:

Zagreb, POTPIS

7. Prijava osnivanja i djelovanja organizcijskih oblika političkih stranaka.

Članak 14.

(1) Prijavu osnivanja i djelovanja svojih organizacijskih oblika (podružnice,
ogranci), politička stranka podnosi Ministarstvu uprave na Obrascu broj
B - Prijava osnivanja i djelovanja organizacijskog oblika političke stranke.

(2) Podnositelj prijave dužan je uz prijavu priložiti: zapisnik o radu
osnivačkog tijela organizacijskog oblika političke stranke te odluku o
davanju ovlaštenja za predstavljanje organizacijskog oblika političke stranke.

(3) Prijavu osnivanja i djelovanja organizacijskog oblika političke
stranke potpisuje osoba ovlaštena za predstavljanje i zastupanje političke
stranke.

Članak 15.

(1) Ministarstvo uprave vodi Popis organizacijskih oblika političkih
stranaka na Obrascu broj 7 - Popis organizacijskih oblika političkih stranaka.

(2) Nakon što je prijava podnesena sukladno članku 14. ovoga Pravilnika,
organizacijski oblik političke stranke upisuje se u Popis organizacijskih
oblika političkih stranaka. Redni broj upisa iz Popisa organizacijskih
oblika političkih stranaka upisuje se u odgovarajuću rubriku Obrasca broj
6 - Prijave osnivanja i djelovanja organizacijskog oblika političke stranke.

(3) Uz Popis organizacijskih oblika političkih stranaka vodi se pomoćna
zbirka isprava za svaku političku stranku u koju se odlažu prijave osnivanja
organizacijskih oblika političkih stranaka s dokumentacijom iz članka 14.
stavka 2. ovoga pravilnika: Na omotu pomoćne zbirke isprava, ispod naslova
"pomoćna zbirka isprava", upisuje se naziv političke stranke,
a s unutrašnje strane omota vodi se popis odloženih prijava organizacijskih
oblika političke stranke, koji sadrži sljedeće podatke: redni broj, naziv
organizacijskog oblika političke stranke te redni broj iz Popisa organizacijskih
oblika političkih stranaka.

Članak 16.

(1) Zahtjev i prijava koji se podnose na obrascima iz članka 9., 12.,
13. i 14. ovoga Pravilnika podnose se u dva primjerka.

(2) Obrasci se popunjavaju pisaćim strojem ili tiskanim slovima.

(3) Podaci koji se upisuju u rubrike obrazaca moraju biti potpuno istovjetni
s odredbama statuta, odluke odnosno zaključka upravnog tijela na koje se
ti podaci odnose.

Članak 17.

Obrasci broj 1, 2, 3, 4, 5, 6, 7, 8 i 9 s odgovarajućim sadržajem tiskani
su uz ovaj Pravilnik i čine njegov sastavni dio.

Članak 18.

Stupanjem na snagu ovoga Pravilnika prestaje važiti Pravilnik o obrascima
i načinu vođenja registra političkih organizacija ("Narodne novine",
broj 27/90. i 15/93).

Članak 19.

Ministarstvo uprave preuzet će zapisnički u roku od 60 dana od dana
stupanja na snagu ovoga Pravilnika prijave osnivanja i djelovanja organizacijskih
oblika političkih organizacija koje su do stupanja na snagu Zakona o političkim
strankama ("Narodne novine", broj 76/93) podnesene tijelu državne
uprave nadležnom za poslove opće uprave prema sjedištu organizacijskog
oblika.

Članak 20.

Ovaj Pravilnik stupa na snagu osmog dana od dana objave u "Narodnim
novinama".

Klasa: 006-01/94-01/13

Urbroj: 515-02-02/3-94-3

Zagreb, 13. listopada 1994.

Ministar uprave

**Davorin Mlakar, v. r.**

![](dodatni/362105.gif)

---

```

Format 350 x 250 mm

REPUBLIKA HRVATSKA
MINISTARSTVO UPRAVE

REGISTAR

POLITIČKIH STRANAKA
REPUBLIKE HRVATSKE

KNJIGA _________

Obrazac broj l - Registar političkih stranaka
____________________________________
KNJIGA
____________________________________
REGISTARSKI BROJ
____________________________________

Prijenos registracije
____________________________________
Sa stranice             Na stranicu
broj:   Knjiga:         broj :          Knjiga:
____________________________________
1. Naziv političke stranke
______________________________________________________________________
______________________________________________________________________
2. Skraćeni naziv političke stranke
______________________________________________________________________
______________________________________________________________________
3. Datum upisa                          4. Broj i datum rješenja o upisu
_________________                               __________________________________
_______________________________________________________________________
5. Sjedište političke stranke (mjesto,ulica i broj)
_______________________________________________________________________
_______________________________________________________________________
5.a Promjena sjedišta političke stranke 5.b Broj i datum rješenja o upisu promjene
_______________________________________________________________________
6.a Osobe ovlaštene za predstavljanje i 6.b Broj i datum rješenja o upisu
    zastupanje (prezime, ime i svojstvo)
_______________________________________________________________________
_______________________________________________________________________
7.a Promjena osoba ovlaštenih za predstavljanje 7.b Broj ji datum rješenja o izmjeni
i zastupanje (prezime, ime i svojstvo)                  upisa promjene
_______________________________________________________________________
8. Zabrana djelovanja političke stranke (broj  i datum pravomoćnog rješenja)
_______________________________________________________________________
9. Prestanak političke stranke (broj i datum pravomoćnog rješenja)
_______________________________________________________________________
Obrazac broj 1 - Registar političkih stranaka

REPUBLIKA HRVATSKA
MINISTARSTVO UPRAVE                     Format 295x205 mm
Brojčana oznaka:

Zagreb,

IZVADAK

IZ REGISTRA POLITIČKIH STRANAKA

1. Naziv političke stranke
________________________________________________________________________
________________________________________________________________________
2. Skraćeni naziv političke stranke
________________________________________________________________________

UPISANA JE U REGISTAR POLITIČKIH STRANAKA REPUBLIKE HRVATSKE
U KNJIGU __________ POD REGISTARSKIM BROJEM_________________

3.a Datum upisa                         3.b Broj, i datum rješenja o upisu
________________________________________________________________________
________________________________________________________________________

4. Sjedište političke stranke (mjesto, ulica i broj)
________________________________________________________________________
________________________________________________________________________

5. Osobe ovlaštene za predstavljanje i zastupanje (prezime, ime i svojslvo)
________________________________________________________________________

                                        M.P.            _______________________________
                                                        (potpis,prezime i ime ovlaštene osobe)
Obrazac broj 2 - Izvadak iz registra političkih stranaka

ZAHTJEV

ZA UPIS U REGISTAR POLITIČKIH STRANAKA

podnosi :

1. Naziv političke stranke
_______________________________________________________________________
_______________________________________________________________________
2. Skraćeni naziv političke stranke
_______________________________________________________________________
3. Sjedište političke stranke (mjesto, ulica i broj)
_______________________________________________________________________
4. Datum održavanja osnivačkog tijela
______________________________________________________________________
- Prilog: 1.Zapisnik o radu i odluke osnivačkog tijela stranke
2. Program
3. Popis osnivača
4. Popis članova upravnog tijela
5. Imena osoba ovlaštenih za predstavljanje i zastupanje stranke
6. Dokaz o hrvatskom državljanstvu osnivača i članova upravnog tijela

5. Datum donošenja statuta
______________________________________________________________________
______________________________________________________________________
- Prilog: Statut

6. Osobe ovlaštene za predstavljanje i zastupanje (prezime, ime i svojstvo)
______________________________________________________________________
______________________________________________________________________
- Prilog: Odluka o davanju ovlaštenja za predstavljanje i zastupanje

Broj : ___________________________
Datum: _________________________                ________________________
                                                        (potpis ovlaštene osobe)
U ______________________________

Obrazac broj 3 - Zahtjev za upis u registar politčih stranaka

ZAHTJEV

ZA UPIS PROMJENA U REGISTAR POLITIČKIH STRANAKA

1a. Naziv političke stranke
______________________________________________________________________
______________________________________________________________________
1b. Skraćeni naziv političke stranke
______________________________________________________________________
______________________________________________________________________
2a. Broj i datum rješenja o upisu u registar
2b. Knjiga
2c. Registarski broj
političkih stranaka
______________________________________________________________________
______________________________________________________________________
3. Sjedište političke stranke (mjesto, ulica i broj)
______________________________________________________________________
______________________________________________________________________
4a. Promjena naziva političke stranke (puni novi naziv)
______________________________________________________________________
______________________________________________________________________
Prilog: 1. Izmjene i dopune statuta ili novi statut
        2. Zapisnik o radu najvišeg upravnog tijela
______________________________________________________________________
4.b Promjena skraćenog naziva političke stranke
______________________________________________________________________
5. Promjena sjedišta političke stranke
______________________________________________________________________
Prilog: 1. Izmjene i dopune statuta ili novi statut
        2. Odluka najvišeg upravnog tijela o promjeni
        3. Zapisnik o radu najvišeg tijela koje je donijelo izmjene i dopune statuta ili novi
        statut i odluku
_______________________________________________________________________
6. Osobe kojima prestaje pravo predstavljanja i zastupanja političke stranke
_______________________________________________________________________
7. Nove osobe ovlaštene za predstavljanje i zastupanje političke stranke
_______________________________________________________________________
Prilog: 1. Odluka o promjeni osoba ovlaštenih za predstavljanje i zastupanju
        2. Zapisnik o radu upravnog tijela koje je donijelo odluku
        3. Dokaz o hrvatskom državljanstvu za osobe ovlaštene za predstavljanje i zastupanje
_______________________________________________________________________
8a.     Prestanak političke stranke (naziv upravnog tijela koje je      8.b Datum prestanka
        donijelo odluku o prestanku i datum donošenja odluke)   političke stranke
_______________________________________________________________________
Prilog: 1. Odluka o prestanku političke stranke
        2. Zapisnik o radu upravnog tijela

Broj: ___________________
Datum: _________________                                __________________________
U  _____________________                                (potpis ovlaštene osobe političke
                                                                        stranke)

Format 295 x 205 mm

PRIJAVA PROMJENE PROGRAMA,
STATUTA I ČLANOVA UPRAVNOG TIJELA

1. Naziv političke stranke
______________________________________________________________________
______________________________________________________________________
2a. Broj i datum rješenja o upisu u registar
2b. Knjiga
2c. Registarski broj
političkih stranaka
______________________________________________________________________
______________________________________________________________________
3. Sjedište političke stranke
______________________________________________________________________
4a. Promjena programa (datum odluke i naziv upravnog tijela koje je donijelo program)
______________________________________________________________________
______________________________________________________________________
Prilog: 1. Zapisnik o radu upravnog tijela koje je donijelo program
        2. Novi program
______________________________________________________________________
4b. Promjene statuta (datum odluke i naziv upravnog tijela koje je donijelo statut)
______________________________________________________________________
Prilog: 1. Zapisnik o radu upravnog tijela koje je donijelo izmjene i dopune statuta
        2. Izmjene i dopune statuta
______________________________________________________________________
5. Promjena članova upravnog tijela političke stranke (datum odluke i naziv upravnog
tijela)
______________________________________________________________________
Prilog: 1. Popis novih članova upravnog tijela
2. Zapisnik o radu najvišeg upravnog tijela
3. Dokaz o hrvatskom državljanstvu članova upravnog tijela

PRIJAVA

OSNIVANJA I DJELOVANJA ORGANIZACJSKOG OBLIKA POLITIČKE STRANKE

___________________________________________________________________________
1. Naziv političke stranke
___________________________________________________________________________
2.Naziv organizacijskog oblika
___________________________________________________________________________
Prilog: Zapisnik o radu osnivačkog tijela organizacijskog oblika političke stranke
___________________________________________________________________________
3. Sjedište organizacijskog oblika (mjesto,ulica i broj)
___________________________________________________________________________

________________________________________________________________________________
4. Osobe ovlaštene za predstavljanje (prezime,ime i svojstvo)
________________________________________________________________________________
Prilog: Odluka o davanju ovlaštenja za predstavljanje organizacijskog oblika političke stranke

Broj :____________________________      _________________________________
Datum : _________________________       (potpis ovlaštene osobe političke stranke)

U ______________________________

MINISTARSTVO UPRAVE
                                        UPISANO U POPIS ORGANIZACUSKIH OBLIKA
Brojčana oznaka:                        POLITIČKIH STRANAKA POD REDNIM BROJEM

                                        __________________________________
Zagreb,                         (potpis, prezime i ime ovlaštene osobe)

Obrazac broj 6 - Prijava osnivanja i djelovanja organizacijskog oblika političke stanke

Format 350x250mm
POPIS ORGANIZACIJSKIH OBLIKA POLITIČKIH STRANAKA
___________________________________________________________________________________
Red. Naziv    Naziv organizacijskog   Sjedište organizacijskog    Ovlašteni predstavnik   Datum Primjedba
broj političke oblika političke stranke oblika političke stranke      organizacijskog oblika  prijave
        stranke                                                                                političke stranke
___________________________________________________________________________________
___________________________________________________________________________________
___________________________________________________________________________________
___________________________________________________________________________________
___________________________________________________________________________________
Obrazac broj 7- Popis organizacijskih oblika političkih stranaka

                                                                        Format 295x205mm
___________________________
(naziv i sjedište političke stranke)

POPIS OSNIVAČA
______________________________________________________________________
Red. Ime i prezime Mjesto rođenja Adresa stanovanja     JMBG    Vlastoručni potpis
br.
______________________________________________________________________
1       2               3               4                       5               6
_____________________________________________________________________
_____________________________________________________________________
_____________________________________________________________________
Obrazac broj 8- Popis osnivača političke stranke

___________________________                             Format 295 x 205 mm
(naziv i sjedište političke stranke)

__________________________
(naziv upravnog tijela)

POPIS ČLANOVA UPRAVNOG TIJELA

___________________________________________________________________________________
Red.    Ime i prezime   Mjesto rođenja  Adresa stanovanja       JMBG    Vlastoručni potpis
br.
___________________________________________________________________________________
1               2               3                       4               5               6
___________________________________________________________________________________
___________________________________________________________________________________
Obrazac broj 9 - Popis članova upravnog tijela političke stranke

```

Pravilnik, NN 79/1994-1329
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)